

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAV260** | | |
| Tantárgy elnevezése | **Kreatív módszerek** | | |
| Tantárgy oktatójának neve | **Csiki Lóránt**  **Csikiné Sári Adél** | Beosztása, tudományos fokozata | **óraadó tanár** |
| Tantárgy óraszáma | **nappali tagozaton 28 óra/ félév**  **levelező tagozaton 16 óra / félév** | | |
| Tanóra típusa | **gyakorlati foglalkozás** | | |
| Meghirdetési időszak | **tavaszi félév** | | |
| Kreditszám | **1 kredit** | | |
| A tantárgy célja | Olyan kézműves technikák, kreatív módszerek elsajátítása, amelyek segítségével a pedagógiai és a szociális szféra valamennyi területén hatékony foglalkozásokat, programokat valósíthat meg a hallgató. | | |
| Szükséges előtanulmányok, feltételezett tudásanyag |  | | |
| Fejlesztendő kompetenciaterületek | Az alapvető kézműves technikák megismerése hozzájárulhat a manuális készség, a kreativitás, a konstrukciós készség, a vizuális látásmód (formák, színek), stílusérzék fejlesztéséhez.   1. **tudása**  * a hagyományos népi kultúra alapjainak ismerete, jeles napok, ünnepi szokások, népi kalendárium * kézműves foglalkozások levezetésének módszertana * hagyományőrző programok szervezése   **b) képességei**   * manuális készség * kreativitás * konstrukciós készség * vizuális látásmód * stílusérzék | | |
| Tantárgyi leírás | **Tematika:**   1. Jeles napok ünnepi szokások, a hagyományápolás, mint a közösség megtartó ereje 2. Kézműves szabadidős foglalkozások tervezése, előkészítése, lebonyolítása. Alapanyagok beszerzési lehetőségei. Gyakorlati tanácsok. 3. Farsang és a Húsvétot megelőző időszak, hangszerkészítés, maszk készítés, szövés-fonás 4. Húsvéti ünnepkör, népszokások. Tojásberzselés. 5. Pünkösd. Hulladék zokni felhasználásával zokni labda, és zokni ló készítése 6. Textilhulladékok felhasználási lehetőségei. Rongybaba, kiszebaba, mackó, madárijesztő készítés. 7. Papírmunkák. Notesz készítés. Papírsárkány készítés. | | |
| Kötelező és ajánlott irodalom | **Ajánlott irodalom:**   * Tátrai Zsuzsanna – Karácsony Molnár Erika: Jeles napok, ünnepi szokások. Planétás Kiadó. 1997. * Tarján Gábor: Mindennapi hagyomány. Mezőgazdasági Kiadó. 1984. * Népi játszóház. MMI, Népművészeti Osztály. 1995. | | |
| Ismeretek ellenőrzésének módja | Követelmény, értékelés:  A kreditminősítés alapja: A kiadott tananyagok elkészítése, bemutatása. Aszinkron tananyag ismeretéhez kapcsolódó írásbeli visszajelzés személyes tapasztalatok alapján.  Vizsgajegy: házi dolgozat alapján. Egy-két oldal terjedelmű szabadon választott, a tavaszi ünnepkörbe tartozó, jeles naphoz kapcsolódó, **népi** kézműves technika elemeivel átszőtt kézműves foglalkozás tervének elkészítése választott szociális helyszínhez kapcsolva.  A dolgozat leadás határideje 2021. március 30.  A dolgozatnak az alábbiakat kell tartalmaznia:   * az ünnep rövid leírása * az ünnephez kapcsolódó kézműves foglalkozás megnevezése * a választott szociális helyszín leírása, célcsoport, a foglalkozás helyszínének leírása, a résztvevők életkora (ha releváns) stb. * anyag- és eszközszükséglet * a foglalkozás rövid leírása * a tervezett foglalkozással kapcsolatos esetleges nehézségek, kockázati tényezők   Az online illetve az aszinkron tananyagból kiragadott, vagy az abból merített ötleteket szívesen fogadjuk. Mindezek leírása önállóan, az interneten található oldalak másolását mellőzve történjen. A netről másolt dolgozatokat nem tudjuk elfogadni.  Az elkészült tárgyi és írott vizsgaanyagokat a következő címre kérjük küldeni: sariadel@gmail.com | | |
| Tantárgy tárgyi követelményei | **tanterem, kézműves eszközök** | | |